Arvo Haug

Arvo Haug (sündinud 14. mail 1938 Tallinnas) on Eesti psühhiaater, tervishoiujuht ja poliitik. 

Ta on lõpetanud 1957. aastal Tallinna 2. Keskkooli ja 1963. aastal Tartu Riikliku Ülikooli (õppis arstiteaduskonnas), oli psühhiaatriaringi vanem. Koos E. Rebase ja V. Mustaga sai üleliidulisel üliõpilaste uurimistööde konkursil audiplomi. 

Ta on teinud uurimistööd tervishoiukorralduse, psühhiaatria, tööravi, hingehaiguste ja perekonnatervise vallas. Tunnustatud tervisehariduse levitaja. 1990. aastast on tal kõrgema kategooria tervishoiujuhi kvalifikatsioon, alates 1992. aastast ka kõrgema kategooria psühhiaatri kvalifikatsioon. Aastatel 1988–1992  Eesti peapsühhiaater.

Ta lõpetas 2001. aastal Soome Vabariigi Kõrgemad Riigikaitsekursused. Arvo Haug on MTÜ Eesti Vabaduse Eest! liige.

Töökäik
1963 Tallinna Vabariikliku Psühhoneuroloogiahaigla psühhiaater.
1964–1968 laevaarst (laevad Burevestnik, A. H. Tammsaare, Joh, Ruven, Kr. Raud, Inei jt).
1968–1973 Tervishoiuministeeriumi Ravi- ja Profülaktilise abi Valitsuse ülema asetäitja.
1973–1979 Tallinna Vabariikliku Psühhoneuroloogiahaigla dispanseri psühhoterapeut ja seksuoloogiakabineti juhataja.
1979–1993 Tallinna Vabariikliku Psühhoneuroloogiahaigla peaarst.

Poliitiline tegevus
1989–1991 NSV Liidu Rahvasaadikute Kongressi liige
 1993–2003 Riigikogu VII, VIII, IX koosseisu  liige, president Lennart Meri ümarlaua liige, keskkonnakomisjoni esimees

Ühiskondlik tegevus
1988  NSV Liidu Arstide I Kongressi Eesti delegatsiooni juht
1991–1992  Eesti Karskusühingu esimees

Haug on olnud Tallinna linnavolikogu kolme koosseisu liige, tarbijakaitsekomisjoni esimees.

Rahvusooper Estonia nõukogu, GLOBE'i, Eesti Rooma Klubi, Arstid Parlamendiliikmed täitevkomitee (IMPO), Tallinna Linnaapteegi ja Paljassaaare sadama nõukogu liige, MTÜ Peningi park ja Peningi mõis juhatuse, Eesti Psühhiaatrite Seltsi, Eesti Akadeemilise Seksuoloogia Seltsi, Eesti Vanamootorratta klubi Unic-Moto liige. On veendunud, et arstide kohus on ka ühiskonda tervendada. Haugi hobideks on vanaaegsed mootorrattad ja autod, eestikeelne kultuur 78 p/min grammofoniplaatidel.

Tunnustus
1957 Eesti NSV I Noorsoofestivali laureaat
1985 Terveysrintama auliige
1996 Pariisi medal 
2001 Riigivapi V klassi teenetemärk

Teosed

Raamatud
1986 Külastamisaeg. Näidend.
1992 Vanaema Vilma jutud
1995 Üleskeeratav raadio. Kütaaluse Kata riigisaladused
2008 Arvo Haug – Alati sama.
2011 Matsmõisnik. Näidend.

Artiklid
"Minu tervishoid"  (16.06.87, Sirp ja Vasar)        
"Palju kära,  vähe villa" (06.09.88, Õhtuleht)
"Eesti asi ja vene küsimus" (15. ja 17.10.90, Õhtuleht, Vetšerni Tallinn) 
"Hakkame mehed minema" (13.12.90, Rahva Hääl)
"NL Rahvasaadikute IV Kongress  (17.–27. dets. 1990, IV köide. Kõne stenogramm" lk 368–369) 
"Inimõigused ja psühhiaatria" (10.04.91, Rahva Hääl) 
"Skisofreenilise ühiskonna haiguslugu" (29.11.91, Eesti Ekspress)                                                            
"Eesti delegatsioon NSVL I Arstide Kongressil 1988a" (Eesti Arst 6, 2008)                
"Eesti iseseisvus võideti Moskvas (kirjastus Argo 2016, lk 217–247)                                 
"Tegijad"  T. Tootsen (Tallinn 2003, lk 81–99)
"Ikkest vabaks päev !" (23.08.17, Kesknädal )
Eesti kirurgiast läbi aegade II (Tartu 2017,  lk 321-327)
Eestimaa Rahvarinne 30  (lk 294-304)
 Minu tee. Viis: Calvin Harris, sõnad ja esitus: A. Haug 
 Põrgutee. Viis: Chris Rea, sõnad ja esilus A. Haug

Isiklikku 
Isa Woldemar, rätsepaäri omanik Tallinnas, ema Miralda-Ludmilla Lenderi gümnaasiumi vilistlane, kodune. Kolm õde. Tütar Merle Mallene. Kaks lapselast Heidi Reinson, Kaisa Mallene. Abikaasa Aiki Haug, endine ooperilaulja, puuetega laste seltsi Kelluke juhatuse liige, udmurdi ansambli Ošmes juht.

Eesti arstid
Eesti psühhiaatrid
NSV Liidu Ülemnõukogu saadikud
Eesti Rooma Klubi liikmed
VII Riigikogu liikmed
VIII Riigikogu liikmed
IX Riigikogu liikmed
Tartu Ülikooli arstiteaduskonna vilistlased
Tallinna Reaalkooli vilistlased
Riigivapi V klassi teenetemärgi kavalerid
Sündinud 1938